Oslo Militære Samfunds hederstegn

Oslo Militære Samfunds hederstegn er en utmerkelse som tildeles av Oslo Militære Samfund. Hederstegnet ble innført i 2001.Oslo Militære Samfunds Hederstegn  Medaljen regnes som en offisielt anerkjent norsk utmerkelse og er godkjent til bruk på norsk militær uniform.Rangeringsliste for dekorasjoner og ferdighetsmerker på militær uniform, Forsvaret.

Oslo Militære Samfunds hederstegn finnes i tre valører: gull, sølv og bronse. Medaljen bærer på forsiden foreningens emblem som motiv. Emblemet har som det sentrale motiv en liggende løve med hellebard, med kongeflagg, norske flagg, tromme og forskjellige våpen bak. Motivet er omgitt av eikeløv. Baksiden bærer innskriften «Oslo Militære Samfunds Hederstegn». Medaljen er opphengt i et blått bånd med en midtstripe i gult, grønt og rødt og med kantstriper i rødt og hvitt.

Hederstegnet tildeles «personer som har gjort en fortjenstfull innsats for Oslo Militære Samfund»Statutter for Oslo Militære Samfunds Hederstegn , i praksis dem som har hatt tillitsverv i foreningen eller som på annen måte har gjort en spesiell innsats for foreningen.

Hederstegnet ble første gang tildelt i 2002. Kong Harald er foreningens høye beskytter, æresmedlem og bærer Oslo Militære Samfunds hederstegn i gull. Også dronning Sonja og kronprins Haakon er innehaver av Oslo Militære Samfunds hederstegn.

Referanser

Kategori:Norske utmerkelser
Kategori:Utmerkelser etablert i 2001